|  |
| --- |
| ROMPLAN  Rom: Atelier/bistro – rom for kreativitet, fellesskap, læring og måltider  Fløy: Newton – 3/4-åringer  Periode: Barnehage år 2020-2021  ”*I barnehagen skal barna få estetiske erfaringer med kunst og kultur i ulike former og organisert på måter som gir barna anledning til utforsking, fordypning og progresjon.* (Rammeplan, s.50) |
| Generell informasjon og retningslinjer for rommet |
| Atelieret er et rom hvor vi kan gi uttrykk for våre kreative sider, men man kan også få inntrykk. Her kan vi utforske og uttrykke oss med forskjellige materialer som papir, papp, naturmaterialer og lignende.  Rommet blir hovedsakelig brukt til bordaktiviteter som tegning, klipping, liming og perling. Her kan vi også utforske med forskjellige materialer som papir, naturmaterialer og lignende. Her kan vi bruke sansene på en bevisst måte. Vi kan se på, lukte, kjenne på, sette sammen, skape. Vi kan leve oss inn det estetiske både for oss selv, men også sammen med andre som utforsker noe av det samme.  Rommet er avskjermet og har en egen dør så det er rom for gode samtaler og ro og konsentrasjon. Tilhørende rommet fins det en hylleseksjon med skuffer. Her har barna sin egen skuff og kan barna ta vare på tegninger og annet de lager på atelieret for å jobbe videre med senere.  Covid-19:  I normal barnehagedrift er dette rommet først og fremst et rom for måltider og kalles bistro. I gult nivå blir dette rommet brukt både som bistro i tillegg til å være et atelier.  Rommet brukes til måltider der alle barna i samme kohort spiser samtidig. Dette skaper en fellesskapsfølelse og barna får trene på å sitte sammen, vente på tur, og ha et hyggelig måltid sammen. |
| Hva finnes av materiale her? |
| Møbler og hjelpemidler:   * 2 bord med stoler * skuffer til tegninger   Ulike redskaper/hjelpemidler:   * sakser * lim * tape * tegneblyanter * tusjer * papir * perler og perlebrett * kopier av fargeleggingstegninger og mandalas |
| Hva kan barna oppleve/erfare i rommet? |
| På atelieret har vi mulighet til å uttrykke oss estetisk, erfare og utforske med farger, form, rom og mønstre. Derfor er mandalaer noen av de tingene vi liker å bruke/lage her, men dette er hovedsakelig en aktivitet vi har på fredager. Vi kan sette oss ned rundt tegnebordet for å tegne, fargelegge og eventuelt skrive. Vi kan observere hva andre gjør og vi kan leke oss med egen tegnestil og utvikle våre tegneferdigheter.  Vi kan også klippe og lime eller perle. Når vi perler kan vi bruke perlebrett med figurer eller «oppskrifter» på ulike mønstre. Vi har også store perler om de små blir i minste laget.  Noen ganger bruker vi musikk som skaper ro og konsentrasjon.  Covid-19:  Barna spiser sammen i sin kohort. Gjennom måltider får de erfare og oppleve et fellesskap rundt måltidet, i tillegg til å øve seg på å vente på hverandre, sitte i ro og rydde opp etter seg. |
| Hva er den voksne sin rolle i rommet? |
| Det er veldig inspirerende når de voksne viser glede over å være på atelieret og at de viser interesse for det barna vil gjøre her. Sammen med de voksne undrer barna seg, utforsker og reflekterer.  De fleste materialene er på en såkalt voksenhylle. Det vil si at barna må spørre en voksen hvis den vil noe. Dette er også et rom hvor det som regel vil være en voksen, spesielt sammen med de yngste barna.  Noen ganger bestemmer barna selv hva de vil finne på, mens andre ganger er de med på voksenstyrte aktiviteter. Barna trenger for eksempel kanskje litt hjelp til å klippe noe, eller finne informasjon og bilder på internett. De voksne kan tilrettelegge og forberede aktiviteter for oss slik at barna kan få noen utfordringer og slik at barna kan lære enda mer av det de interesserer seg for. De skal også lære bort teknikker og veilede barna til å bruke ulike redskaper som de ikke er vant med.  Barna lærer seg å være bevisst eget forbruk og å ha et bevisst forhold til gjenbruk av materiale ved at de voksne setter grenser for bruken av materialer og minner barna om å ta en titt i skuffen sin før de får et nytt ark. Voksne tilrettelegger for at vi kan fokusere på det vi holder på med og passer de på at det er rolige aktiviteter som foregår her.  Covid-19:  De voksne har også i oppgave og overholde smittevern ved å ha jevnlig renhold av materialer og overflater. De skal også veilede og følge opp barna til å opprettholde generell hygiene som å vaske hender før spising og ved behov, samt tørke seg når det trengs. |
| Hvilke fagområder ligger til grunn? |
| Kunst, kultur og kreativitet Kommunikasjon, språk og tekst  Etikk, religion og filosofi Antall, rom og form Kropp, bevegelse og helse Nærmiljø og samfunn  Mat og helse Natur, miljø og teknikk |
| Fremdriftsplan |
| * På atelieret jobber barna både for seg selv og i samarbeid med andre i små grupper * Bordene innbyr til samtale og felles utforskning og eksperimentering. * Vi vil eksperimentere med ulike materialer i samarbeid med hverandre og med de voksne. * Vi trener på finmotorikken gjennom for eksempel å øve på blyantgrep og å perle med store eller små perler, fritt eller etter mønster. Dette tilpasses barnets alder og nivå. * Voksne kommer til å ha fokus på å tilby oss flere aktiviteter som  tegning/kopiering/fargelegging av tall, bokstaver og tegninger.   Aktiviteter/prosjekter som foregår på atelieret, eller som er relaterte til kreativ utfoldelse og utforskning med ulike materialer kommer til å være dokumentert i form av bildecollage, bilder på hjemmesiden og eventuelle produkter.  De voksne kommer til å ha fokus på barnas erfaring i rommet og vil hjelpe barna til å holde fokus i den kreative prosessen. Det kan bli skapt mange unike resultater på atelieret som vi gjerne vil ha i barnehagen til inspirasjon for barn og voksne. Vi lærer av hverandre. |
| Progresjon |
| Det er ulikt hvordan vi barna bruker rommet. Noen av oss trenger kanskje å lære/øve på å holde blyanten i hånda, mens andre kan bruke flere dager og kanskje uker på et prosjekt. Her er det gode muligheter for at eldre barn kan være rollemodeller for de yngste.  Vi kan observere hva andre barn og voksne gjør, og vi kan lære av hverandre. Vi kan tegne og fargelegge på eget initiativ og være med på felles tegneprosjekter for at våre tegneteknikker skal bli enda mer avansert.  Vi, barna, vil bli utfordret kontinuerlig ut fra vårt ståsted, både når det gjelder interesser og ferdigheter. Materialene og oppgavene som tilbys blir mer og mer avanserte. For eksempel kan det for en 3-åring være nok å lære seg å bruke en blyant. Etter hvert er det kanskje tid for å fargelegge en enkel kopiert tegning. |